Sklep Sodišča (šesti senat) z dne 21. septembra 2012 –
Noscira proti UUNT
(Zadeva C‑69/12 P)
„Pritožba – Podpisan izvirnik tožbe, ki je bil vložen po izteku roka – Popravljiva napaka – Opravičljiva zmota – Očitno neutemeljena pritožba“
1.                     Sodni postopek – Tožba – Formalne zahteve – Nepredložitev podpisanega izvirnika tožbe pred iztekom roka – Nedopustnost (Poslovnik Splošnega sodišča, člen 44(6)) (Glej točki 22 in 23.)
2.                     Pravo Evropske unije – Načela – Varstvo legitimnih pričakovanj – Pogoji – Natančna zagotovila uprave (Glej točko 27.)
3.                     Sodni postopek – Rok za vložitev tožbe – Prekluzija – Opravičljiva zmota – Stroga uporaba pravil Unije – Obseg (Statut Sodišča, člen 45, drugi odstavek) (Glej točki 34 in 35.)
4.                     Sodni postopek – Rok za vložitev tožbe – Prekluzija – Nepredvidene okoliščine ali višja sila – Pojem – Opravičljiva zmota – Pojem (Statut Sodišča, člen 45, drugi odstavek) (Glej točki 38 in 39.)
Predmet
Pritožba zoper sklep Splošnega sodišča (sedmi senat) z dne 28. novembra 2011 v zadevi Noscira proti UUNT (T‑307/11), s katero je Splošno sodišče zavrglo tožbo prijavitelja besedne znamke „ZENTYLOR“ zoper odločbo drugega odbora za pritožbe UUNT z dne 10. marca 2011 v zadevi R 661/2010‑2, s katero je bila razveljavljena odločba oddelka za ugovore, ki je zavrnil ugovor imetnika besedne znamke Skupnosti „XENTRIOR“ – Rok za vložitev tožbe – Prepoznost – Očitna nedopustnost
Izrek
1.
Pritožba se zavrne.
2.
Noscira SA nosi svoje stroške.